創意可愛食譜。麵包超人花飾壽司卷。簡單做出不一樣的壽司卷
Channel: 日系人妻 Candace Mama
Date: 27/03/2017

聽講日本的花飾壽司要拎CERT架喎，好似好難做喎。。。
其實任何料理都有簡易版呢！
分享一個唔使拎CERT，好好容易的花飾壽司！仲要係人人大愛的麵包超人呢！！

麵包超人花飾卷壽司

材料:
日本魚肉腸3條
珍珠米白飯2碗
壽司用紫菜2張
沙律醬少許
甜豉油少許

壽司飯調味料:
日式米醋２湯匙
糖２茶匙

做法:
1. 白飯在還熱時加調味料攪勻，放涼備用。
2. 大塊壽司紫菜切成1/3闊，搽上少許沙律醬，並分別包裹三條魚肉腸。
3. 預備壽司蓆，放上紫菜，並在紫菜中央位置放上一層飯（注意留空左右兩個位置約一吋多），並在中間位置再鋪上額外的一層飯，闊度約為三條香腸。
4. 在中央放上三香腸，在它們上面再放一層厚飯。
5. 將兩邊紫菜包向中間，用竹蓆將壽司卷壓實。
6. 再用保鮮紙包裹整條壽司，放雪櫃雪一會。
7. 從雪櫃拿出壽司，切件，掃上甜豉油。
8. 利用小較剪，剪出紫菜眼睛、眼眉及咀巴，放上適當位置。